BGRIM จัดงาน “CG Day 2020” ส่งเสริม-ปลูกฝังวัฒนธรรมองค์กร ตามหลักการกำกับดูแลกิจการที่ดี
BGRIM จัดงาน “CG Day 2020” ส่งเสริม-ปลูกฝังวัฒนธรรมองค์กร ตามหลักการกำกับดูแลกิจการที่ดี
BGRIM จัดงาน “CG Day 2020” ส่งเสริม-ปลูกฝังวัฒนธรรมองค์กร ตามหลักการกำกับดูแลกิจการที่ดี
9 ธ.ค. 2563

ดร.ฮาราลด์ ลิงค์ ประธาน บริษัท บี.กริม เพาเวอร์ จำกัด (มหาชน) หรือ BGRIM เป็นประธานเปิดงานส่งเสริมการกำกับดูแลกิจการที่ดี ประจำปี 2563 หรือ CG Day 2020 (Corporate Governance Day) ภายใต้แนวคิด “ESG : Empowering Sustainability Growth” ที่แสดงถึงเจตนารมย์และความมุ่งมั่นต่อการขับเคลื่อนองค์กรภายใต้หลักการกำกับดูแลกิจการที่ดี พร้อมเติบโตอย่างยั่งยืนและมีความรับผิดชอบต่อผู้มีส่วนได้เสีย
สำหรับการจัดกิจกรรมในครั้งนี้เป็นการส่งเสริมและปลูกฝังวัฒนธรรมองค์กรให้พนักงานทุกระดับตระหนักถึงความสำคัญด้านการกำกับดูแลกิจการที่ดี ที่มีการบริหารงานอย่างมืออาชีพและเป็นองค์กรโปร่งใส ซึ่งเป็นพื้นฐานสำคัญสู่การเติบโตอย่างมั่นคงและยั่งยืน ตลอดจนเป็นการสร้างวัฒนธรรมที่ดีซึ่งเกิดประโยชน์ต่อสังคมและประเทศชาติ
โดยภายในงานได้จัดการเสวนา หัวข้อ “ESG : Empowering Sustainability Growth” โดยได้รับเกียรติจาก ดร.ฮาราลด์ ลิงค์ ประธาน บี.กริม  คุณเกศรา มัญชุศรี อดีตกรรมการและผู้จัดการตลาดหลักทรัพย์แห่งประเทศไทย และคุณอนันตชัย ยูรประถม สถาบันพัฒนาธุรกิจอย่างยั่งยืน มาร่วมแสดงวิสัยทัศน์และแนวทางการขับเคลื่อนการกำกับดูแลกิจการที่ดี การดำเนินงานด้านความยั่งยืน รวมถึงการเปิดเผยข้อมูลด้าน ESG (Environmental, Social and Governance) อันนำไปสู่การสร้างโอกาสเติบโตทางธุรกิจและการพัฒนาองค์กรสู่ความเป็นเลิศที่มีการเติบโตอย่างยั่งยืน
นอกจากนี้ภายในงานยังได้จัดนิทรรศการและกิจกรรมต่างๆ เพื่อเสริมสร้างความรู้ความเข้าใจด้านการกำกับดูแลกิจการที่ดี การต่อต้านการทุจริตคอร์รัปชัน และการดำเนินธุรกิจอย่างยั่งยืน โดยมีคณะกรรมการบริษัท คณะกรรมการกำกับดูแลกิจการ และผู้บริหารระดับสูง พร้อมพนักงานเข้าร่วมงานอย่างคับคั่ง